CELEX: C2007/069/21
Language: fi
Date: 2007-03-24 00:00:00
Title: Asia C-43/07: Ennakkoratkaisupyyntö, jonka Hoge Raad der Nederlanden (Alankomaat) on esittänyt 2.2.2007 — D.M.M.A. Arens-Sikken v. Staatssecretaris van Financiën

24.3.2007   
            
            
               FI
            
            
               Euroopan unionin virallinen lehti
            
            
               C 69/9
            
         Ennakkoratkaisupyyntö, jonka Hoge Raad der Nederlanden (Alankomaat) on esittänyt 2.2.2007 — D.M.M.A. Arens-Sikken v. Staatssecretaris van Financiën
   (Asia C-43/07)
   (2007/C 69/21)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hoge Raad der Nederlanden
   Pääasian asianosaiset
   
      Kantaja: D.M.M.A. Arens-Sikken
   
      Vastaaja: Staatssecretaris van Financiën
   Ennakkoratkaisukysymykset
   
               1)
            
            
               Onko EY:n perustamissopimuksen 73 b ja 73 d artiklaa (joista on tullut EY 56 ja 58 artikla) tulkittava siten, että nämä artiklat ovat esteenä sille, että jäsenvaltio verottaa perintöoikeuden perusteella saatua jäsenvaltiossa sijaitsevan sellaisen kiinteistön saantoa, joka kuuluu sellaisen henkilön jäämistöön, jonka asuinpaikka oli — hänen kuolemansa aikaan — toisessa jäsenvaltiossa, kiinteistön arvon mukaan ottamatta huomioon saajan sellaisia velkoja, jotka hänelle on aiheutunut jäljelle jäävän puolison hyväksi testamentilla suoritettavaksi määrätyn perinnönjaon perusteella saadusta ylisuuresta perinnöstä?
            
         
               2)
            
            
               Jos edellä olevaan kysymykseen annetaan myönteinen vastaus ja jos vertailun perusteella on lisäksi määrättävä, onko ja miltä osin ylisuuresta perinnöstä aiheutuvat velat otettava huomioon, mitä vertaamismenetelmää — jompaa kumpaa edellä 3.6.6. kohdassa mainituista menetelmistä vai jotakin muuta menetelmää — on käytettävä pääasian kaltaisessa tapauksessa sen määrittämiseksi, olisiko perintövero, joka olisi ollut kannettava silloin, jos perinnönjättäjän asuinpaikka olisi ollut hänen kuolemansa aikaan Alankomaissa, ollut alhaisempi kuin varallisuuden siirtovero?
            
         
               3)
            
            
               Onko sen suhteen suoritettavan arvioinnin osalta, johtuuko EY:n perustamissopimuksesta sille jäsenvaltiolle, jossa kiinteistö sijaitsee, mahdollisesti velvollisuus sallia ylisuuresta perinnöstä aiheutuvien velkojen vähentäminen kokonaan tai osittain, eroa sillä, johtaako tämä vähentäminen alhaisempaan hyvitykseen kaksinkertaisen verotuksen välttämiseksi siinä jäsenvaltiossa, joka katsoo olevansa perinnönjättäjän asuinpaikan perusteella oikeutettu jäämistön verottamiseen?